als_Latn dik_Latn sag_Latn
Në muajin e Ramazanit dhe në prag të festës së Bajramit të madh autoritetet saudite parandaluan një sulm terrorist në Xhaminë e Madhe në Mekë, që është vendi më i shenjtë i Islamit.
Një kamikaz shpërtheu veten, ndërsa forcat e sigurisë rrethuan ndërtesën ku ndodhej. Godina u shemb pjesërisht, duke lënë të plagosur 11 persona, mes të cilëve edhe pesë policë.
Zyrtarë të ministrisë së Brendshme sqaruan se pesë persona të dyshuar per lidhje me sulmin u ndaluan, përfshirë edhe një grua.
Kjo ngjarje ndodhi në kohën kur miliona muslimanë nga e gjithë bota janë mbledhur në Mekë për fundin e Ramazanit. Nuk jepen detaje të tjera për tentativën e dështuar.
Vitet e fundit Arabia Saudite ka qenë shënjestër e disa sulmeve të përgjakshme, një pjesë e të cilave janë marrë përsipër nga Shteti Islamik.
Korrikun e kaluar katër policë u vranë në një sulm kamikaz pranë Xhamisë së Profetit në Medina.
Vendi arab është pjesë e koalicionit ndërkombëtar që lufton kundër Shtetit Islamik dhe grupeve të tjera xhihadiste ne Siri dhe Irak.
als_Latn als_Latn als_Latn als_Latn als_Latn als_Latn als_Latn